# Parc nacional de la Xapada Diamantina

El Parc Nacional de la Xapada Diamantina va ser creat en 1985 per decret federal, abastant una àrea de 152.000 hectàrees de la Serra do Sincorá i els seus voltants, incloent els municipis de Lençóis, Palmeiras, Andaraí i Mucugê. Se situa entre les coordinades geogràfiques 41º35'-41º15'de longitud oest i 12º25'-13º20'de latitud sud. Xapada és una paraula brasilera que significa una regió d'escarpats penya-segats, en general a la vora d'un altiplà. Diamantina es refereix als diamants que es van trobar allà a la meitat del segle xix. El turisme ecològic conscient atorga a Xapada les millors característiques d'un lloc de lleure que preserva la natura. Forma part del conjunt de Parcs nacionals de Brasil administrats per Institut Chico Mendes per a la Conservació de la Biodiversitat.

## Geografia

La regió és semiàrida, no obstant això, no té escassetat d'aigua, pels molts rius i rierols. De mitjana, l'altitud del parc és entre 800 i 1.000 metres sobre el nivell del mar, encara que algunes parts són tan altes com 2.000 metres o més amunt. En aquest lloc hi ha el punt més alt de l'estat al Pico do Barbado amb 2.036 metres. El parc es caracteritza per turons, muntanyes, valls i monòlits, amb poques planes.

## Accés

Es pot accedir al parc en vols setmanals realitzats per TRIP Linhas Aéreas amb enllaç a l'aeroport Horácio de Mattos, la porta d'entrada de la Xapada Diamantina, amb Salvador de Bahía, la capital de l'estat. Hi ha autobusos que surten de l'estació d´autobusos de Salvador diàriament.

## Geologia

Té moltes coves que van ser formades pels rius que travessen la regió. Diversos d'aquests rius corren de color vermell a causa de tanins a l'aigua. Tant l'or com els diamants s'hi han trobat.

## Flora i fauna

La flora i la fauna són molt variades. Encara que hi ha pocs grans mamífers, hi ha una àmplia varietat de rèptils, amfibis, aus, insectes i petits mamífers. La flora es compon principalment de petits matolls d'arbustos, orquídies i cactus.

## Principals localitats properes al parc

* Lençóis
* Palmeiras
* Andaraí
* Mucugé
* Valle Do Capao
* Seabra
* Iraquara

## Referències

* ↑ Parna da Chapada da Diamantina – Chico Mendes.
* 1 2 Unidade de Conservação ... MMA.
* ↑ Chapada Diamantina National Park – Bahia Guide.
* ↑ Saulo Queiroz da Fonseca.

## Bibliografia

* Chapada Diamantina National Park, <http://bahia.basix.cc/ENG-ChapDiam.html>. Consulta: 4 maig 2016
* Chapada Diamantina National Park, <http://ichapada.com.br/home/parque-nacional-da-chapada-diamantina/>. Consulta: 4 maig 2016 Arxivat 2017-08-14 a Wayback Machine.
* Parna da Chapada da Diamantina, Chico Mendes Institute for Biodiversity Conservation, <http://www.icmbio.gov.br/portal/unidadesdeconservacao/biomas-brasileiros/caatinga/unidades-de-conservacao-caatinga/2129-parna-da-chapada-da-diamantina>. Consulta: 4 maig 2016 Arxivat 2016-09-16 a Wayback Machine.
* Saulo Queiroz da Fonseca, National Park, <http://www.astrotown.de/chapada>. Consulta: 1r novembre 2016
* Unidade de Conservação: Parque Nacional da Chapada Diamantina, MMA: Ministério do Meio Ambiente, <http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=137>. Consulta: 4 maig 2016

## Vegeu també

* Cascada de Fumaça (Bahia)